**PROGRAM**

**MALE KREATIVNE SOCIJALIZACIJSKE GRUPE**

**Dragi roditelji.**

**Ovaj program provodi se već 21 godinu. Sudjelovanje u programu je besplatno i dobrovoljno. Rad se provodi kroz radionice, a svaka radionica je tematski obrađena. Naglasak je na učenju životnih vještina, razvijanju sposobnosti, donošenju odluka, komunikaciji, prepoznavanju i izražavanju emocija, te reagiranju u stresnim situacijama. Nastojimo pomoći djeci naučiti brinuti o sebi, o svom zdravlju, učimo ih znati preuzeti odgovornost za svoje ponašanje. Često tijekom radionica prakticiramo „igranje uloga“, kao tehniku jer biti u tuđoj koži pomaže u razvijanju empatije i sagledavanju situacije iz druge perspektive.**

**Vodiči kroz rad su nam zadane teme, postavljeni ciljevi i aktivnosti. Obrađivat ćemo različite teme kao što su prijateljstvo, ljubav, strah, nasilje među djecom.**

**Jedan od najvažnijih ciljeva nam je podizanje samopouzdanja i samopoštovanja kod djece, prepoznavanje vlastitih potreba, a i potreba drugih osoba u našoj okolini. Svi znamo koliko je važno s jedne strane imati toleranciju, a s druge strane znati se zauzeti za sebe kada je to potrebno.**

**U radu koristimo različite društvene i edukacijske igre, priče, stripove.**

**Prvu grupu će činiti učenici 4a, 4c i 4 d razreda.**

**Grupa će se sastajati u tjednu kad je nastava ujutro četvrtkom u 15.45, a u tjednu kad je nastava popodne četvrtkom u 17.30.**

**Drugu grupu će činiti učenici 4b i 4e.razreda**

**Grupa će se sastajati u tjednu kad je nastava ujutro srijedom u 15.45, a u tjednu kad je nastava popodne srijedom u 17.30.**

**Ukoliko želite da vaše dijete sudjeluje u radu grupe potrebno je ispuniti suglasnost.**

**Još nešto. Ukoliko želite možete nas osobno kontaktirati, razgovarati o djetetu, tražiti savjet i sl.nakon završetka radionice. Rado ćemo ostaviti vrijeme za vas.**

 **Voditelji radionica**

**Budući da sve roditelje nisam uspjela ranije informirati putem telefona, slobodno mi se za sva pitanja obratite telefonom, na broj 01 2001392 kućni 7 ili 098 796 321**

 **Mirjana Rišavi, dipl. defektolog-socijalni pedagog**